Baba Qef

Baba Qef (İ.A), sera 1968 dı Sewreg ı dı marda xü ra biyo. Dıma sera 1975 ra yo kı Diyarbekırı dı cüwêno u Diyarbekırı dı mektebê xü yê sıfteyını, mabên (werte) u lise (Erkek Sanat Lisesi) wendo. Baba Qef, dıma teknikereyda makina qedeynayo u wextê Diyarbakır Karayollari dı gürweyayo. Labırê no karê makinan ra héznêkerdo u fek karê xü ra verdayo. Dıma wextê do derg welatandê Ewropa, Amerika dı gêyrayo u resımi anto. Dıma bı enbazandê xü yê émeriqanıjan, yunaniyan u almanana héme Tırkiya gêyrayo u resımi anto u nêy resmê cı Émeriqa dı suka New York City dı mıntıqa Broadway dı galeri dı mısnayê. Baba Qef, nıka karê ixalat u ixracati keno u bı namedê Zazakiya şirketê cı esto. Ju kıtabê cı bı resmandê ciya piya hadıre beno u nezdi dı o do bıreso wendoxan. Baba Qef héta nıka tenya bı zazaki nuşnayo u zekı bı xü zi vano: 'Ez nêşena bı tırki fıkıriya u bınuşna'.

 Nuşteyê Baba Qefi 
 1. Kıtabê Zazaki, ZazaPress, Amor 2, per 38, 
 2. Pêserokê Zazaki, ZazaPress, Amor 4, per 38, 
 3. Êşi Dırbeti (Şiir), ZazaPress, Amor 5, per 7, 
 4. Nımuney Enguran, ZazaPress, Amor 7, per 4 
 5. Xeleta (müjganeya) Nobeli, ZazaPress, Amor 8, per 13,
 6. Astrid Lindgren (nuştoxê Swêdi), Amor 9, per 32, 
 7. Qeçekê Küçan (şiir), Amor 11, per 9,  
 8. Maya cı bi (mertali), Amor 12, per 25, 
 9. Tizê Axay (mertali), Amor 13, per 19, 
 10. Kam cınyand'e xü ra tersenê? (mertali), Amor 14, per 25, 
 11. Çerkez Aydaş (Virardenı), ZazaPress, Amor 15, per 9, 

 Resmê ke Baba Qefi antê
 1. Resmê verniyê ZazaPress, Amor 4
 2. Resmê verniyê ZazaPress, Amor 7
 3. Resmê verniyê ZazaPress, Amor 10
 4. Resmê verniyê kıtabê Faruk İremeti - Zeritenık

Kategoriye:Nuştekarê Zazayan
Kategoriye:Nuştekarê Tırkiya
Kategoriye:Merdumê ke 1968 de biyê
Kategoriye:Şarê Sêwrege
Kategoriye:Nuştekarê zıwanê Zazaki
Kategoriye:Zazay